SIRI เด้ง 3% โบรกอัพเป้า 1.38 บ. ชี้ Q3 สดใส รับยอดขายทะลัก-แบ็กล็อกหนุน  
SIRI ดีด 3% เก็งยอดขายไตรมาส 3 เพิ่มขึ้น แบ็กล็อกฟื้นหนุนผลประกอบการ โบรกอัพราคาเป้าหมาย 1.38 บ.
SIRI ดีด 3% เก็งยอดขายไตรมาส 3 เพิ่มขึ้น แบ็กล็อกฟื้นหนุนผลประกอบการ โบรกอัพราคาเป้าหมาย 1.38 บ.
22 ส.ค. 2565

ผู้สื่อข่าวรายงานว่า วันนี้ (22 ส.ค.65) ราคาหุ้น บริษัท แสนสิริ จำกัด (มหาชน) หรือ SIRI ณ เวลา 14:30 น. อยู่ที่ระดับ 1.12 บาท บวก 0.03 บาท หรือ 2.75% สูงสุดที่ระดับ 1.13 บาท ต่ำสุดที่ระดับ 1.09 บาท ด้วยมูลค่าการซื้อขาย 107.15 ล้านบาท

บล.กสิกรไทย ระบุในบทวิเคราะห์ว่า คงคำแนะนำ “ซื้อ” และเพิ่มเป้าหมายเป็น 1.38 บาท จากเดิม 1.25 บาท เพื่อสะท้อนการปรับประมาณการกำไรปี 65-67 ของทางฝ่ายวิจัยที่ 12-27% โดยมีผลตอบรับที่ดีต่อโครงการใหม่ อีกทั้งกลยุทธ์การเปิดตัวที่สมดุลยิ่งขึ้น และดอกเบี้ยที่ลดลงตามกฎเกณฑ์ทางบัญชีหนุนการปรับประมาณการของทางฝ่ายวิจัย สำหรับยอดขายไตรมาส 3/65 และกำไรไตรมาส 4/65 คาดจะเพิ่มขึ้นอย่างมาก รวมถึงแนวโน้มการฟื้นตัวของแบ็กล็อกจะช่วยหนุนราคาหุ้นให้แข็งแกร่ง